བདུན།གལ་ཏེ་ཁྱོད་རང་མཛངས་མ་ཞིག་ཡིན་ན།ཁྱོད་རང་གཉེན་སྒྲིག་བྱེད་སའི་ཁྱོ་ག་ནི་ཆེས་རྩ་བར་གྱུར་ཡོད།ཡིན་ཡང་སྟག་ཤར་རའི་ལས་ལམ་འཕྱུག་མི་ཉན།མ་བུ་མོའི་གནས་ལམ་འཕྱུག་མི་ཉན་ཟེར་བའི་ངག་རྒྱུན་འདི་ཁྱོད་ཀྱིས་སེམས་ལ་ངེས་པར་དུ་འཛིན་དགོས།ཁྱོད་ཀྱིས་ངག་རྒྱུན་འདིའི་གནས་ལུགས་སྔ་ས་ནས་རྟོགས་ཡོད་ཀྱང་།གནད་དོན་ནི་ཁྱོད་ཀྱིས་འཇོན་ཐང་དང་རྒྱུ་ནོར།གཤིས་རྒྱུད་དང་ཐོབ་ཐང་།མདུན་ལམ་དང་སྐྱེ་ཁུངས་སོགས་ཀྱི་ཁྱད་པར་ལ་ཅི་ལྟར་བསམ་ཞིབ་བྱེད་རྒྱུ་དེ་ཡིན།རྟ་བཞོན་ཀླད་མེད་ཕྱུག་པོའི་བུ་དང་རྐང་ཐང་དབུལ་བོ་ཡོན་ཏན་ཅན་བུ་གཉིས་ཀྱིས་ཁྱོད་ལ་ཚེ་གྲོགས་བསྒྲིག་འདོད་ཀྱི་སེམས་འདུན་མངོན་ཚེ་ཁྱོད་ཀྱིས་དེ་གཉིས་ལས་གང་བདམས་གསེས་བྱེད་པ་ཡིན།ཁྱོད་ཀྱིས་དོན་དངོས་སུ་མི་དེ་ལ་ཚེ་གྲོགས་བསྒྲིག་བསམ་པ་ཡིན་ནམ།མི་དེའི་འཇོན་ཐང་དང་རྒྱུ་ནོར་ལ་ཚེ་གྲོགས་བསྒྲིག་བསམ་པ་ཡིན།སྐྱེས་པ་ཚོའི་བྱ་བ་ལེགས་འགྲུབ་བྱུང་ཚུལ་ལ་ཐབས་ལམ་སྣ་ཚོགས་ཡོད་ལ།སྐྱེས་མ་ཚོའི་བྱ་བ་ལེགས་འགྲུབ་བྱུང་ཚུལ་ལ་ཐབས་ལམ་གཅིག་མ་གཏོགས་མེད།དེ་ནི་རང་ཉིད་ཀྱི་ཚེ་ཡི་འདུན་མ་བཅོལ་སའི་ཁྱོ་ག་བཟང་པོ་ཞིག་གདམ་རྒྱུ་མི་འཕྱུག་པ་བྱེད་རྒྱུ་དེ་ཡིན།